**Izokrenuta priča**

**Branko Ćopić (1915-1984)**

„Ova priča je pretrp**j**ela zemljotres, pa je u njoj sve ispreturano. Pokušajte vi da svaku r**ij**eč stavite na njeno m**j**esto“.

Tek je brdo izašlo iza sunca, a krevet skoči iz prostranog **čiče**, navuče noge na **opanke**, stavi glavu na kapu i otvori kuću na vratima,

- Gle, noćas je zemlja dobro pokvasila kišu! – začuđeno reče brk **sučući** čiču, pa brzim dvorištem požuri niz korake, ist**j**era štalu iz krave i reče:

- Rogata livado, idi pasi u zelenoj kravi, a ja ću noge pod put, pa ću poći u drva da donesem šume.

Čiča stavi rame na s**j**ekiru i namignu babom na svoje oko.

* Bako, skuvaj u jajetu četiri lonca dok se posao vrati s čiče. Danas će ručak slatko pojesti starca.

Put krenu niz čiču dižući svojom prašinom oblake opanaka. Od toga se uplašiše neka kola, pa u trku izvrnuše konje, a uzda ispusti kočijaša i bubnu ledinom o leđa. Događaj se uplši od nekog neobičnog čiče i opruži polje preko nogu jureći brže nego brdo preko zeca. Kad je čiča bacio sebe ispred pogleda, od zuba mu zacvokota strah i glava mu se diže na kosi: iz obližnjeg vuka virila je krvoločna šuma!

Au, sad je bostan obrao čiču !

Obuzet ludim starcem, naš ti strah preskoči preko čakšira (pantalona) i pocepa trn, pa brže od polja pretrča preko zv**ij**ezde.

Pred kućnom babom dočeka ga v**j**erni prag.

* Tako mi svetog vuka, evo ned**j**elje u šumi! - viknu glas uplašenim čičom.

Kuća se prepade, uskoči u babu i zatvori ključ na vratima, a siroto drvo pope se na čiču i gore se uhvati granom za ruke očekujući dvorište da dojuri u vuka.

**OTKRIVAMO NEPOZNATE REČI**: **čiča** – deda, **opanci** – vrsta obuće od kože, **sučući** – uvijajući, **krvoločna** – svirepa, okrutna, **štala** – prostorija u kojoj spavaju krave, **ispreturano** – pomešano, **čakšire** - pantalone

**1.**Pisac Branko Ćopić je zamenio mesta pojedinim rečima u ovoj priči i tako je učinio smešnom. Navedi usmeno nekoliko takvih primera.

**2**. Zašto je čiča otišao u šumu?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Šta je baka kuvala za ručak?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Koje su životinje opisane u ovoj priči?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5**. Koga se čiča uplašio?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6**. Ko je dočekao čiču na kućnom pragu?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Kako se završava priča? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOMAĆI ZADATAK:** Prepiši u svesci **ćirilicom (pisanim slovima)** „Izokrenutu priču“ tako da ispreturane reči vratiš na pravo mesto. Oni koji tek uče ćirilicu, neka tekst prepišu latinicom i vrate reči na svoje mesto. Napiši svoju izokrenutu priču, a tvoji drugari će pokušati da vrate reči na svoje mesto.

  Pisac ove priče, **Branko** **Ćopić,** rođen je 1915. u **Bosni i Hercegovini.** On je napisaočuveni dečji roman *Orlovi rano lete*, *Ježevu kućicu*, kao i mnoga druga dela za decu. U Bosni i Hercegovini, Hrvatskoj i Crnoj Gori koristi se **ijekavica**, dok se u Srbiji koristi **ekavica**. Napiši reči iz teksta ekavicom i ijekavicom

* Ekavica: \_\_\_\_\_\_\_\_, mesto, \_\_\_\_\_\_, \_\_\_\_\_\_\_, reč, zvezde, istera, \_\_\_\_\_\_
* Ijekavica: pretrpjela, \_\_\_\_\_ , vjerni, nedjelja, \_\_\_\_, \_\_\_\_\_\_\_\_ , \_\_\_\_\_\_\_\_ , sjekiru